ArchaeChemis, la xarxa d’investigació en arqueologia i química de la Universitat de València, celebra deu anys amb una jornada

## ArchaeChemis, la xarxa d’investigació en arqueologia i química de la Universitat de València, celebra deu anys amb una jornada

Participants en la jornada de commemoració dels deu anys d'ArchaeChemis.

La unitat multidisciplinària ArchaeChemis, xarxa col·laborativa creada entre el Departament de Química Analítica i el Departament de Prehistòria, Arqueologia i Història Antiga de la Universitat de València (UV) en 2014, ha celebrat la seua primera dècada amb una jornada científica divulgativa. Ha sigut aquest divendres 30 de maig des de les 9 hores al Saló de Graus de la Facultat de Ciències Matemàtiques.

Archaechemis, fundat per Gianni Gallello (Prehistòria) amb la col·laboració d’Agustín Pastor (Química Analítica), té l’objectiu d’investigar sobre materials orgànics i inorgànics, i desenvolupar noves metodologies i solucions analítiques per a l’arqueologia i el patrimoni cultural, la geologia i les ciències forenses. En aquests anys, ArchaeChemis ha dut a terme estudis per a la reconstrucció del passat, tant amb institucions espanyoles com amb estrangeres; ha publicat en revistes científiques prestigioses i ha participat en congressos nacionals i internacionals.

“L’esdeveniment ha sigut una oportunitat per a recordar companyes i companys, i com ha nascut ArchaeChemis, una xarxa que hui col·labora en nombrosos projectes a nivell valencià, però també en projectes i treballs de caire nacional i internacional”, ha destacat Gianni Gallello.

L’acte d’aquest divendres, *ArchaeChemis: tenyears working together*, ha sigut inaugurat per Isabel Vázquez, vicerectora d’Estudis de la UV; Rafael Ibáñez Puchades, degà de la Facultat de Química; Manuel Lomas, degà de la Facultat de Geografia i Història; Juan Pascual Martínez, director de l’Institut de Ciència de Materials (ICMUV); Agustín Diez, director del Departament de Prehistòria, Arqueologia i Història Antiga; i Yolanda Moliner, directora del Departament de Química Analítica.

Els actes han consistit en conferències breus, de mitja hora, i una taula redona. Així, Clodoaldo Roldán, investigador del Departament de Física Aplicada i Electromagnetisme, també de l’ICMUV, ha explicat els espectròmetres portàtils EDXRF, la seua evolució i característiques i les aplicacions en l’àmbit del patrimoni cultural.

Agustín Pastor ha tractat la trajectòria d’ArchaeChemis; Ignasi Grau (Universitat d’Alacant) ha apuntat les contribucions de la xarxa en l’estudi de l’edat del ferro ibèrica al sud valencià; i Manuel Hernández (Universitat de Múrcia) ha explicat la rellevància dels elements traça, aquells que impliquen la identificació de petites concentracions d’elements químics en mostres com sòl, aigua i teixits biològics.

La taula redona prevista, “Investigar en patrimoni cultural en un entorn multidisciplinari”, ha comptat amb la presència de M. Luisa Cervera, Oreto García Puchol, Sonia Machause López, Sonia Murcia Mascarós i Cristina Portalés Ricart (totes investigadores de la Universitat de València), i Carmen Pérez Sirvent, de la Universitat de Múrcia.

En l’acte es va reconèixer entitats que els últims deu anys han participat en el creixement de la xarxa. Són Agustín Pastor i Clodoaldo Roldán, personal jubilat de la UV; Joan Bernabeu, Miguel de la Guardia i Manuel Hernández Córdoba, personal emèrit; la Unitat de Cultura Científica i de la Innovació; o Ignasi Grau, primer col·laborar d’ArchaeChemis d’una institució externa (Universitat de Alacant).

**Peu de foto annex**: Creació d’ArchaeChemis, l’any 2014.

Imatges: 

Arxivat en:
Recerca, innovació i transferència
, Producció científica
, Prehistòria, Arqueologia i Història Antiga
, Facultat de Geografia i Història
, Investigació a la UV
, Difusió i comunicació científica
, Grups de recerca
, Internacionalització recerca

## Altres Notícies

La Universitat de València convoca la II Jornada de Divulgació de Tesis per a estudiantat predoctoral

Les Illes de Calor Urbanes es monitoraran des de l'espai en una missió de l'ESA liderada científicament pel catedràtic José Antonio Sobrino

El telescopi espacial PLATO de l'ESA completa una fase clau en el seu camí a la recerca d'exoplanetes

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar